钦定古今图书集成/历象汇编/岁功典/第068卷 > 《广东志书》 > 奉和圣制中元日题章敬寺 崔元翰
## 钦定古今图书集成/历象汇编/岁功典/第068卷 > 《广东志书》 > 奉和圣制中元日题章敬寺 崔元翰

妙道非本说，殊途成异名。圣人得其要，俱以化群生。
凤吹从上苑，龙宫连外城。花鬘列后殿，云车驻前庭。
松竹含新秋，轩窗有馀清。缅怀《崆峒》事，须继箫管声。
离相境都寂，忘言理更精。域中信称大，天下乃为轻。
屈己由济物，尧心岂所荣。